23.5.2022
EL
Επίσημη Εφημερίδα της Ευρωπαϊκής Ένωσης
L 144/245
Σε ορισμένες περιπτώσεις, η χρήση ενός προϊόντος μπορεί να επηρεάσει τις περιβαλλοντικές επιπτώσεις ενός άλλου, όπως περιγράφεται στα ακόλουθα παραδείγματα: α) Μια κασέτα γραφίτη δεν είναι «υπεύθυνη» για το χαρτί στο οποίο εκτυπώνει.
Ωστόσο, εάν μια ανακατασκευασμένη κασέτα γραφίτη λειτουργεί λιγότερο αποτελεσματικά και προκαλεί μεγαλύτερη απώλεια χαρτιού σε σύγκριση με την αρχική κασέτα, θα πρέπει να ληφθεί υπόψη η πρόσθετη απώλεια χαρτιού.
Στην περίπτωση αυτή, η απώλεια χαρτιού αποτελεί εξαρτώμενη από το προϊόν διαδικασία του σταδίου χρήσης μιας ανακατασκευασμένης κασέτας.
β) Η κατανάλωση ενέργειας κατά το στάδιο χρήσης του συστήματος μπαταρίας/φορτιστή δεν σχετίζεται με την ποσότητα ενέργειας που αποθηκεύεται και απελευθερώνεται από τη μπαταρία.
Αφορά μόνο την απώλεια ενέργειας σε κάθε κύκλο φόρτωσης, η οποία μπορεί να προκληθεί από το σύστημα φόρτωσης ή τις εσωτερικές απώλειες στη μπαταρία.
Στις περιπτώσεις αυτές, μόνο οι πρόσθετες δραστηριότητες και διαδικασίες θα πρέπει να κατανέμονται στο προϊόν (π.χ. χαρτί και ενέργεια για την ανακατασκευασμένη κασέτα γραφίτη και την μπαταρία, αντίστοιχα).
Η μέθοδος κατανομής περιλαμβάνει τη συμπερίληψη όλων των σχετικών προϊόντων στο σύστημα (στην προκειμένη περίπτωση, το χαρτί και την ενέργεια) και την κατανομή της πλεονάζουσας κατανάλωσης αυτών των σχετικών προϊόντων στο προϊόν που θεωρείται υπεύθυνο γι’ αυτήν την πλεονάζουσα κατανάλωση.
Για τον σκοπό αυτόν απαιτείται ο καθορισμός μιας ποσότητας κατανάλωσης αναφοράς για κάθε σχετικό προϊόν (π.χ. για την ενέργεια και τα υλικά), η οποία αναφέρεται στην ελάχιστη κατανάλωση που είναι απαραίτητη για την παροχή της λειτουργίας.
Η κατανάλωση που υπερβαίνει αυτήν την ποσότητα αναφοράς (το δέλτα) θα κατανεμηθεί στη συνέχεια στο προϊόν (αναφέρεται ως «προσέγγιση δέλτα») (32).
Η προσέγγιση αυτή πρέπει να χρησιμοποιείται μόνο για την αύξηση των επιπτώσεων και για να ληφθεί υπόψη η πρόσθετη κατανάλωση πάνω από την ποσότητα αναφοράς.
Για τον καθορισμό της κατάστασης αναφοράς, πρέπει να λαμβάνονται υπόψη, εφόσον διατίθενται, τα εξής: α) κανονισμοί που εφαρμόζονται στο προϊόν που εμπίπτει στο πεδίο εφαρμογής· β) πρότυπα ή εναρμονισμένα πρότυπα· γ) συστάσεις από κατασκευαστές ή οργανώσεις κατασκευαστών· δ) συμφωνίες χρήσης που έχουν συναφθεί βάσει συναίνεσης σε τομεακές ομάδες εργασίας.
Ο χρήστης της μεθόδου ΟEF είναι ελεύθερος να αποφασίσει ποια προσέγγιση ακολουθείται και πρέπει να περιγράψει εκείνη που εφαρμόζεται στην έκθεση ΟEF (προσέγγιση κύριας λειτουργίας ή προσέγγιση δέλτα).
4.4.7.2.
Μοντελοποίηση του σταδίου χρήσης Το παράρτημα ΙV μέρος Δ παρέχει προεπιλεγμένα δεδομένα που πρέπει να χρησιμοποιούνται για τη μοντελοποίηση των δραστηριοτήτων του σταδίου χρήσης.
Εάν είναι διαθέσιμα, θα πρέπει να χρησιμοποιούνται καλύτερα δεδομένα, τα οποία πρέπει να καθίστανται διαφανή και να αιτιολογούνται στην έκθεση ΟEF.
4.4.8.
Μοντελοποίηση ανακυκλωμένου περιεχομένου και τέλους του κύκλου ζωής Το ανακυκλωμένο περιεχόμενο και το τέλος του κύκλου ζωής πρέπει να μοντελοποιούνται με τη χρήση του τύπου κυκλικού αποτυπώματος (CFF) στο στάδιο του κύκλου ζωής στο οποίο πραγματοποιείται η δραστηριότητα.
Στις ενότητες που ακολουθούν περιγράφονται ο τύπος και οι παράμετροι που πρέπει να χρησιμοποιούνται, καθώς και ο τρόπος εφαρμογής τους στα τελικά και στα ενδιάμεσα προϊόντα (ενότητα 4.4.8.12).
4.4.8.1.
Ο τύπος κυκλικού αποτυπώματος (CFF) Ο τύπος κυκλικού αποτυπώματος είναι ένας συνδυασμός «υλικού + ενέργειας + διάθεσης», δηλαδή: Εξίσωση 3 Ο τύπος κυκλικού αποτυπώματος (CFF)
(32) Προδιαγραφές για τη σύνταξη και αναθεώρηση των κανόνων κατηγορίας προϊόντος (10.12.2014), ADEME.